Ivan Jakúbek

Ivan Jakúbek (22. novembra 1978, Bratislava) je investor a biznisový stratég. Zameriava sa na celosvetové ambície a dlhodobý rastový potenciál firiem. Po roku 2000 napríklad rozpoznal potenciál softwarových a technologických firiem a to mu pomohlo k úspešnej investícii do českej antivírusovej spoločnosti AVG (teraz Avast). Spoločnosť následne v roku 2012 vstúpila na burzu cenných papierov v New Yorku (NYSE) a jej hodnota bola vyčíslená na takmer 900 miliónov dolárov. Následne ďalej rástla a v roku 2016 ju odkúpila spoločnosť Avast za 1,3 miliardy dolárov.

Ako private equity profesionál v spoločnosti Enterprise Investors sa Jakúbek od roku 2005 podieľal na viac ako 50 úspešných investíciách a akvizíciách. Napríklad výrobca nealkoholických nápojov Kofola v tom čase zvýšil svoj podiel na trhu o viac ako 25 % a pri spoločnom vstupe na varšavskú (WSE) a pražskú (PSE) burzu cenných papierov bola Kofola ohodnotená na takmer 500 miliónov dolárov.

Po úspešnej kariére v oblasti private equity sa Jakúbek v roku 2017 rozhodol naplno sústrediť na strategické procesy priamo v rámci korporátnej exekutívy a od roku 2021 preto riadi smerovanie technologickej spoločnosti W. A. G. payment solutions (Eurowag) na pozícii Chief Strategy Officer.  Počas jeho pôsobenia spoločnosť uskutočnila úspešné akvizície niekoľkých technologických firiem ako Inelo, Last Mile Solutions, JitPay alebo Sygic. V roku 2021 spoločnosť úspešne vstúpila na Londýnsku burzu (LSE), kde dosiahla verejný debut v hodnote viac ako 1,2 miliardy dolárov (1,03 miliardy libier). Spoločnosť sa neskôr stala súčasťou indexu FTSE 250.

Ivan Jakúbek sa narodil v Bratislave na Slovensku. Absolvoval Národohospodársku fakultu Ekonomickej univerzity v Bratislave. Počas štúdií sa špecializoval na financie, bankovníctvo a investície. V priebehu štúdia na univerzite v Gente sa zameral na aplikovanú ekonometriu v bankovníctve, financiách a správe portfólií, čo ovplyvnilo jeho ďalšiu kariéru. Svoje schopnosti a zručnosti v oblasti leadershipu a produktového manažmentu prehĺbil vzdelaním na London Business School a University of Berkeley.

Referencie